એ પાડોશીઓએ એમને જણાવ્યું કે સંજીવે પોતાની માના માથામાં ગોળી મારીને એની હત્યા કરી નાખી હતી. એ હત્યા પછી એનું કહેવાય છે કે, એ હવેલીમાં રોજ રાતે કોઈ ને કોઈ ઘટના બનતી જ રહી છે. એ મોટી ઉંમરના પુરુષે ૧૯૭૪ની સાલના નવેમ્બર મહિનાની ૧૪મી તારીખનું જૂનું અખબાર દેખાડયું. એમાં એ હવેલીમાં રહેતાં પરિવારના સભ્યોની તસવીરો છપાઈ હતી. એ તસવીરો જોતાં જ લાગ્યું કે આમાંથી એક ચહેરાને એમણે પડછાયારૂપે એ બહાર લોન પર જોયો હતો. એ અખબારમાં છપાયેલા સમાચારના આધારે એમને એ પણ જાણવા મળ્યું કે એ પરિવારની હત્યા બરાબર સવા ત્રણ વાગ્યે થઈ હતી. બરાબર એ જ સમયે, દરવાજા પર ખટ્ ખટ્નો ભયાનક અવાજ શરૂ થતો હતો અને અક્ષય કુમાર ગાઢ ઊંઘમાંથી જાગી જતા હતા. આટલો ખ્યાલ આવતાં જ અક્ષય કુમારના શરીરમાંથી એક ભયાનક પ્રકારની ધ્રુજારી પસાર થઈ ગઈ.